Exponitur sanctitati vestre pro parte deuotorum nostrorum Philippi Yuerson, armigerj, et Helene filie Henrici, mulieris coniugum Aboensis diecesis, quod ipsi olim scientes, se quarto affinitatis gradu jnuicem fore attinentes, matrimonium inter se publice per verba de presenti contraxerunt, carnali copula minime subsecuta. Cum autem, pater sancte, prefati exponentes in dicto matrimonio sic contracto absque speciali dispensacione sedis apostolice remanere non possint, supplicatur igitur sanctitas vestra pro parte dictorum coniugum, quatenus ipsos ab huiusmodi excessibus absoluere, tum eosque ut, jmpedimento predicto non obstante, in eorum sic contracto matrimonio libere et licite remanere possint et valeant, nunc dispensare digneminj, prolem exinde suscipiendam legitimam decernentes de gracia speciali. Fiat de specialj. A. episcopus Jpentinus (?) regens. Dat. Senis xij kalendas augusti anno ij°. C. de Pegio.